alexandrainst/scandi-wiki huggingface dataset:
Elling Vanberg

Elling Vanberg () var ein norsk forfattar og bonde frå Olden i Stryn kommune.

I ungdomen gjekk Vanberg i læra hjå den hollandske biletkunstnaren Dooijeward på Singerheimen i Olden i tre somrar (1951–53). Medan han avtente militærtenesta i Trondheim i siste halvdel av 1950-åra, tok han realskuleeksamen og byrja å ta flytimar. Men på grunn av ein kneskade måtte han leggja til sides ein gamal draum om å verta flygar. Etter Trondheim vart det gymnas og realartium på eitt år i Oslo. Seinare gjekk han eitt år på kunst- og handverksskule i Oslo.
 
Elling Vanberg var ein bruksdiktar, med tekstar med sterke røter i lokale tradisjonar og i det landskapet han hadde rundt seg. Nokre av dikta er skrivne på nokså rein Olden-dialekt, men i tema og motiv er det ikkje lokale grenser rundt dikta og korttekstane hans. Vanberg var oppteken av dei grunnvilkåra vi lever under, ikkje minst den viktige og vanskelege kommunikasjonen mellom menneske. Men han skreiv òg samfunnskritisk, med skarp brodd mot materialisme og underhaldningssykje. Ein sentral inspirator for både tenking og skriving var den amerikanske diktarfilosofen Henry David Thoreau og hans tankar om forholdet mellom natur og sivilisasjon.
 
Humoristen Vanberg synest best i dei mange folkelivsskildringane på vers, med råkande personkarakteristikkar og målande situasjonsbilete.
 
I 2009 kom eit utval av Vanbergs dikt på plate, tonesette og framførte av Arve Henriksen: Ellivan. På plata les Vanberg sine eigne dikt, etter opptak gjorde av NRK Sogn og Fjordane. Elles medverkar Terje Isungset, Karl Seglem, Anna Maria Friman og Jan Bang.

Gjennom dikt, korttekstar og innlegg i lokalavisene var Elling Vanberg  godt kjend i Sogn og Fjordane som «Ellivan». Eit utval av tekstane hans kom i bokform etter han var død: Dei lækjande urteorda (1994), Songen om dei store slettene (1995) og Grunnsteinar (1998), alle tre redigerte og med etterord av Ove Eide.

Bibliografi

Bøker

I bøker - eit utval

Lydopptak

I tidsskrift - eit utval
 Lokalhistoriske artiklar Sogn og Fjordane

Kjelder
 Om Elling Vanberg i Allkunne

Bakgrunnsstoff
 Om Elling Vanberg i Lokalhistoriske artiklar Sogn og Fjordane

Forfattarar frå Stryn
Norske lyrikarar
Norske sakprosaforfattarar
Kvardag

Kvardag, arbeidsdag, yrkesdag eller sykn(e) er ein dag der det er vanleg å arbeida, til forskjell frå ein helge- eller fridag. Kvardagar er gjerne dagar prega av rutine og gjentekne gjeremål. Dette er dagar då ein kan venta vanlege opningstider i butikkar, bankar og offentlege kontor, vanlege eller ordinære rutemønster i offentleg transport og vanleg rushtid. 

I vestlege kulturar reknar ein gjerne måndag til fredag som kvardagar. Laurdag kan i nokre høve vera rekna som kvardag og i andre som del av helga, til dømes ved at butikkar gjerne har tilnærma normal opningstid, medan utdanningsinstitutsjonar er stengde.

Ordet kvardag kjem frå norrønt hverr dagr. Omgrepet er knytt til det som skjer kvar dag (kvardagsliv) og det vanlege (kvardagsmenneske), som ein motsats til det uvanlege og festlege gjennom uttrykk som «kvardagsleg», «den grå kvardagen» eller «striskjorte og havrelefse» når ein kjem «tilbake i kvardagen».

Kvardag har vore tema for diktarar som i diktet «Kvardag» av Olav H. Hauge og «Hyldest til hverdagen» av Dan Turèll.

Kjelder

 hverdag i Den Danske Ordbog
 Hyldest til hverdagen, ponty.dk
 Kvardag, av Olav H. Hauge, Helt grei poesi
Ekte hverdag, gyldendal.no
Veien til en harmonisk hverdag, plusstid.no
Få en bedre hverdag med demens, nasjonalforeningen.no

Dagar
Daglegliv
Solveig Sindre

Solveig Sindre () var ein norsk lærar og forfattar. Ho var frå Lillehammer og busett i Markane i Stryn kommune. Sindre tok eksamen ved Volda lærarskule 1957, og var lærar i Hurum kommune fram til 1960, då ho flytta til garden Sindre i Markane saman med ektemaken Svein Sindre. Ho har arbeidd som lærar i Markane og i Stryn, og vore tilsett ved psykiatrisenteret på Nordfjordeid.

Sindre har gjeve ut «Kontraster – på søk i et ras-skadd hjernelandskap» (Vestlandsforlaget 1992), ei bok som ho skreiv etter å ha vorte råka av hjerneslag. «Levande røter» (Landbruksforlaget 1995) skildrar livet på ein Vestlands-gard, «Elle melle - Barnekår i skjebneår» (Dølaringen Boklag 1997) tek utgangspunkt i minne frå oppvekståra frå 1936 til 1950.

Bibliografi

Bøker

I tidsskrift - eit utval
 Lokalhistoriske artiklar Sogn og Fjordane

Kjelder
 Fylkesleksikon Sogn og Fjordane
 Gravminner i Norge

Bakgrunnsstoff
 Om Solveig Sindre i Lokalhistoriske artiklar Sogn og Fjordane

Forfattarar frå Stryn
Norske lyrikarar
Norske romanforfattarar
Norske sakprosaforfattarar
Afif

Afif (arabisk عفيف ʿAfīf) er ein by sentralt i Saudi-Arabia i regionen Najd. Han ligg omtrent halvvegs mellom Riyadh og Mekka. Den moderne byen vart grunnlagd i 1910-åra som ein hijra, eller «busetnad», for nomadiske stammer i området, særleg 'Utaybah-stamma. Han har sidan voks seg til ein liten by med 39 581 innbyggjarar i folketeljinga 2004, utanom dei kringliggande byane og landsbyane, som i lag med 'Afif dannar 'Afif guvernement.  

Byen tente ein gong som inngangsport mellom sentrale og vestlege område av Saudi-Arabia. Byen er òg kjend som landingsstaden for det første flyet kong Abdulaziz av Saudi-Arabia, den første kongen av Saudi-Arabia, eigde. Ein stor del av hæren til kong Abdulaziz kom frå Afif, mellom anna folk som grunnla byen 'Utaybah.

Kjelder
Denne artikkelen bygger på «Afif» frå ,  den 26. mai 2016. 
 oppgav desse kjeldene:

Busetnader i Riyadh-provinsen
Busetnader grunnlagde i 1910-åra
Al Artawiyah

Al Artawiyah (arabisk الأرطاوية) er ein beduinleir (hijrah) i Riyadh-provinsen i Saudi-Arabia, på vegen mellom Riyadh og Kuwait.

Historie
Byen er eit senter for Mutair-stamma, som vart flytta hit av Alharbi- og Almutiri-stammene etter å ha flytta til Najd.

Artawiyah var ein av dei første busetjingane til Ikhwan Wahhabi-militsen som dukka opp tidleg på 1900-talet. Denne konservative gruppa opprettheldt strenge kjønnsreglar i byen, og kvinner var bannlyste frå den offentlege brunnen og marknadsplassen, og brukte i staden personlege brunnar ved kvar heim, og samla seg ved trappa til moskeen for å handle med handelsfolk i løyndom der. Faisal al-Dawish, som spelte ei stor rolle i felttoget til støtte for kong Abdul Aziz, var då leiar for Mutair og Artawiyah-samfunnet.

Kjelder
Denne artikkelen bygger på «Al Artawiyah» frå ,  den 26. mai 2016. 
 oppgav desse kjeldene:

Busetnader i Riyadh-provinsen
Al-Hariq

Al-H̨arīq eller Al Hareeq (arabisk الحريق) er ein liten by i Riyadh-provinsen i Saudi-Arabia. Han ligg 308 km med bil sør for Riyadh. I folketeljinga i 2004 hadde han 7304 innbyggjarar.

Kjelder

Denne artikkelen bygger på «Al-Hariq» frå ,  den 26. mai 2016. 
 oppgav desse kjeldene:

Busetnader i Riyadh-provinsen
Al-Quway'iyah

Al-Quway'iyah eller al Gwei'iyyah (arabisk القويعية) er ein liten by i Riyadh-provinsen i Saudi-Arabia. Han ligg kring 175 km med bil sørvest for Riyadh.I folketeljinga 2004 hadde byen eit folketal på 18 275 innbyggjarar.

Kjelder

Denne artikkelen bygger på «Al-Quway'iyah» frå ,  den 26. mai 2016. 
 oppgav desse kjeldene:

Busetnader i Riyadh-provinsen
Almardmah

Almardamah (arabisk المردمة, Almardmah; Mardamah) er ein by i Saudi-Arabia nordvest i Riyadh-provinsen, og styrt som ein del av Riyadh kommune.

Byen ligg nordvest i Najed, kring 37 km sør for Afif.

Innbyggjartalet i Almardamah var 7 000 i folketeljinga i 2010.

Kjelder

Denne artikkelen bygger på «Almardmah» frå ,  den 26. mai 2016. 
 oppgav desse kjeldene:
 Almardamah Town Website  

Busetnader i Riyadh-provinsen
Dhurma

Dhurma eller Darma (arabisk ضرما) er ein liten by 73 km med bil nordvest for Riyadh i Saudi-Arabia.  Han er senteret i det vesle Dhruma guvernement i Riyadh-provinsen, og hadde 10 267 innbyggjarar i folketeljinga i 2004.
 Han ligg i den vide Al-Batin-dalen, der òg den større byen Muzahmiyya ligg.

Historie
Byen er nemnt i eit dikt på 600-talet av Jarir som «Qarma» eller «Garma», og er òg nemnt med same namn i leksikonet til Yaqut. Det er ukjend når namnet «Dhruma» kom i bruk. Landsbyen var viktig før 1900-talet i Nejd som ein vestleg innfallsport til regionen Wadi Hanifa, som omfattar Riyadh og Diriyah, 	og tok ofte hovudtyngda av militærtokt som var retta mot regionen. Dei tradisjonelle herskarane var fjerne slektningar av Al Saud-familien, og Dhruma slo seg saman med Den første saudiarabiske staten på slutten av 1700-talet. Ein stor invasjon av saudi-styrte territorium av Yam-stamma frå Najran, kring 1000 km mot sør, vart driven attende av folket i Dhruma i 1775, etter eit intenst slag i ein nærliggande palmeskog. 

Seinare kringsete egyptisk-osmanske styrkar leia av Ibrahim Pasja byen på veg til den saudiske hovudstaden Diriyah. Dhruma gav dei god motstand og avslo tilbodet til Ibrahimom ein våpenkvile i byte mot at han fekk lov å dra vidare til Diriyah. Byen overgav seg tidleg i 1818 og straffa til Ibrahim var særleg hard, og han let soldatane sine plyndre landsbyen. Byen kom seg noko etter denne hendinga og hadde nesten 6 000 innbyggjarar i 1917. Etter at hovudvegen mellom Riyadh og Mekka vart lagt utanom Dhurma, har det gått nedover med byen og mange av innbyggjarane har flytta til Riyadh.

Kjelder
Denne artikkelen bygger på «Dhurma» frå ,  den 26. mai 2016. 
 oppgav desse kjeldene: 
Yaqut Al-Hamawi, Mu'jam Al-BuldanIbn Ghannam, Rawdhat Al-Afkar wal Afham (a history of Nejd)
Philby, St. John B., The Heart of Arabia: A Record of Travel & Exploration, Vol. 1, p. 126, G.P. Putnam's Sons, NY and London, 1923.

Bakgrunnsstoff
Nettstad

Busetnader i Riyadh-provinsen
Al-H̨āyir

al-H̨āyir, Al Ha'ir, Ha'ir eller Hayer (arabisk الحائر eller الحاير) er ein liten by i Riyadh-provinsen i Saudi-Arabia. Han ligg 208 km med bil nordvest for Riyadh, i dalen Wadi Hanifa.I folketeljinga i 2004 hadde han 13 473 innbyggjarar.

Kjelder
Denne artikkelen bygger på «Al-H̨āyir» frå ,  den 26. mai 2016. 
 oppgav desse kjeldene:

 

Busetnader i Riyadh-provinsen
Harmah

Harmah (arabisk  حَرْمَة) er ein by i Riyadh-provinsen i Saudi-Arabia. Han ligg 211 km med bil nordvest for Riyadh, like ved byen Al Majma'ah. I folketeljinga i 2011 hadde han 9 011 innbyggjarar.

Bydelar
 Ar Rafia'ah (arabisk  الرفيعة)
 Ar Rawdah (arabisk  الروضة)
 Al Busairah (arabisk  البصيرة)

Klima
Harmah ligg midt i den arabiske ørkenen og har særs varme somrar, og relativt kjølige vintrar. Fukta er låg året rundt.

Kjelder
Denne artikkelen bygger på «Harmah» frå ,  den 26. mai 2016. 
 oppgav desse kjeldene:

Bakgrunnsstoff
Offisiell nettstad

Busetnader i Riyadh-provinsen
H̨awţah Sudayr

H̨awţah Sudayr eller Hautat Sudair (arabisk حوطة سدير) er ein by i Saudi-Arabia, 140 km nord for hovudstaden Riyadh.

Kjelder
Denne artikkelen bygger på «H̨awţah Sudayr» frå ,  den 26. mai 2016. 
 oppgav desse kjeldene:

Busetnader i Riyadh-provinsen
Jalajil

Jalaji eller Jolajil (arabisk جلاجل) er ein by i Sudair-området i Saudi-Arabia. Han ligg kring 180 km nord for Riyadh.

Kjelder
Denne artikkelen bygger på «Jalajil» frå ,  den 26. mai 2016. 
 oppgav desse kjeldene:

Busetnader i Riyadh-provinsen
Al-Kharj

Al-Kharj (arabisk الخرج) er ein by i Al-Kharj guvernement sentralt i Saudi-Arabia. Al-Kharj ligg kring 77 km sør for Riyadh. Byen har jernbanesamband til Riyadh og Dammam.

Av landemerke i byen finn ein historiske vassbrunnar, Kong Abdul Aziz-palasset og moskeen.

Kjelder
Denne artikkelen bygger på «Al-Kharj» frå ,  den 26. mai 2016. 
 oppgav desse kjeldene:

Busetnader i Riyadh-provinsen
Al Majma'ah

Al Majma'ah (arabisk المجمعة) er ein by og eit guvernement i Ar Riyad-provinsen i Saudi-Arabia. Folketalet i byen er kring 45 000.  Al-Majma'ah guvernement grensar til Austprovinsen og Al-Qasim i nord, Thadig og Shaqra i sør, Rumah i aust og Harmah, Al-Ghat og Zulfi i vest.

Bye vart grunnlagd i 1417 av ein immigrant frå Shammar-stamma, og Al-Majma'ah vart historisk rekna som hovudstaden i regionen Sudair. Byen har i dag eit museum og eit leirsteinsfort datert til 1700-talet.

Kjelder
Denne artikkelen bygger på «Al Majma'ah» frå ,  den 26. mai 2016. 
 oppgav desse kjeldene:

Majma'ah
Busetnader grunnlagde i 1410-åra
Manfuha

Manfuha (arabisk منفوحة) var ein gammal landsby i Nejd, sentralt i Saudi-Arabia. Han vart grunnlagd langs kanten av ein smal, frodig dal kalla Wadi Hanifa, og vart fram til midten av 1900-talet rekna som tvillinglandsbyen til den noverande hovudstaden i landet, Riyadh.

I følgje den islamske krønikaren Yaqut på 1200-talet, vart Manfuha bygd eit par hundreår før islam samstundes som Hajr (no Riyadh) av medlemmar frå Banu Hanifa-stamma og slektningane deira frå stamma Bakr.  Manfuha var heimstaden til den kjende, arabiske diktaren Al-A'sha, som døydde omkring samstundes som den muslimske profeten Muhammed, men lite er høyrt om Manfuha etter den tid. Rundt 1900 bestod innbyggjarane hovudsakleg av medlemmar av Banu Hanifa og Bakr (som no identifiserte seg som den tilknytte stamma 'Anizzah), og medlemmar frå Tamim og Subay'. Som Riyadh var byen omgjeven av hagar og palmelundar.

Seint på 1700-talet kom Manfuha under styret til den energiske herskaren i Riyadh, Deham ibn Dawwas, som på den tida ytte stor motstand til den nye wahhabist-staten til Al Saud-klanen i nabobyen Diriyah. Begge byane vart etter kvart underlagt saudiarabarar, men staten vart øydelagd av ein osmansk-egyptisk invasjon i 1818. Frå den tid følgjer historia til byen historia til Riyadh og kom attende under saudiarabisk styre under Turki ibn Abdallah i 1824, før han falt under styret til Al Rashid-klanen frå Ha'il i 1890-åra, og attende til saudiarabarane mindre enn ti år seinare under grunnleggjaren av Saudi-Arabia, Abdul Aziz Ibn Saud.

Etter kvart som hovudstaden Riyadh vart utvida på 1900-talet i takt med oljerikdomen som kom til landet, vart murane i både Manfuha og Riyadh rivne ned, og Manfuha vart raskt slukt av den veksande storbyen. I dag er Manfuha blant dei fattigare bydelane i Riyadh. Dei fleste av dei opphavlege innbyggjarane flytta til nyare bydelar i hovudstaden, og området er i dag stort sett busett av fattige gjestearbeidarar frå Egypt og Sør-Asia, i tillegg til familiar av tidlegare afrikanske slavar. Somme av dei gamle leirsteinshusa står framleis, i tillegg til eit eldgammalt observasjonstårn.

Kjelder

Denne artikkelen bygger på «Manfuha» frå ,  den 26. mai 2016. 

Saudiarabisk historie
Riyadh
Busetnader i Riyadh-provinsen
Shaqraa

Shaqra (arabisk شقراء) er ein by sentralt i Saudi-Arabia, kring 190 kilometer nordvest for hovudstaden Riyadh.

Kjelder
Denne artikkelen bygger på «Shaqraa» frå ,  den 26. mai 2016. 
 oppgav desse kjeldene:

Busetnader i Riyadh-provinsen
Sudair industriby

Sudair industriby er ein 258 kvadratkilometer stor planlagt by, kring 120 km frå Riyadh og 160 km frå Al-Qassim. Industriområdet er omgjeve av 30 småbyar og landsbyar og samla sett har dei eit folketal på over 100 000. Arbeidet med infrastrukturen byrja i 2009.

Kjelder
Denne artikkelen bygger på «Sudair Industrial City» frå ,  den 26. mai 2016. 
 oppgav desse kjeldene:

Busetnader i Riyadh-provinsen
Planlagde byar
As Sulayyil

Al Sulayyil (arabisk السليل) er ein by i Ar Riyad-provinsen i Saudi-Arabia.

Al Sulayyil ligg i sørlege Riyadh-regionen. I lag med nabolandsbyen Wadi Addawasir er han hovudbyen i området, som vert rekna som eit av dei beste jordbruksområda i landet. 

Sulayyil er stort sett busett av Dawasir-stamma. Al Sulayyil ballistiske missilbase vart bygd i 1987–1988 i dalen 25 km nord for byen.

Kjelder
Denne artikkelen bygger på «As Sulayyil» frå ,  den 26. mai 2016. 
 oppgav desse kjeldene:

Sulayyil
Tharmada'a

Tharmada'a (arabisk ثرمداء) er ein by i Saudi-Arabia, kring 170 kilometer nord for hovudstaden Riyadh.

Kjelder
Denne artikkelen bygger på «Tharmada'a» frå ,  den 26. mai 2016. 
 oppgav desse kjeldene:

Busetnader i Riyadh-provinsen
Wadi ad-Dawasir

Wadi Al Dawasir (arabisk skrift وادي الدواسر) er ein by i Najd i Saudi-Arabia. Han ligg i Dawasir-dalen og er heimlandet til stamma Al-Dawasir.

Kommunen hadde eit folketal på 68 201 innbyggjarar i folketeljinga i 2010. Han er delt inn i to nabolag, Alnowaima og Alkhamaseen.

Kjelder 
Denne artikkelen bygger på «Wadi ad-Dawasir» frå ,  den 26. mai 2016. 
 oppgav desse kjeldene:

Busetnader i Riyadh-provinsen
Ushaiger

Ushaiger (arabisk أشيقر) er ein liten landsby nær Shaqraa i Saudi-Arabia. Han ligg 200 km nordvest for Riyadh.  

Ushaiger er ein av dei eldste byane i regionen Najd og var ein viktig stoppestad for pilegrimar som kom frå Kuwait, Irak og Iran under hajj eller umrah. Han vart opphavleg kalla A’ekel, men dette namnet vart etter kvart byta ut med Ushaiger. 

Historisk sett har Ushaiger høyrt til Tamim-stamma, men det har òg budd andre stammer her.

Kjelder
Denne artikkelen bygger på «Ushaiger» frå ,  den 26. mai 2016. 
 

Busetnader i Riyadh-provinsen
'Uyayna

Al-'Uyayna (arabisk لعيينة) er ein landsby sentralt i Saudi-Arabia, kring 30 km nordvest for hovudstaden Riyadh. Al-Uyayna var fødestaden til Muhammed ibn Abd al-Wahhab. Følgjarane hans er kjend som salafiarar. I dag er Uyayna ein liten landsby og dannar i lag med nabolandsbyen al-Jubayla underguvernementa Al-Uyayna og Al-Jubayla, med eit samla folketal på 4 000. Begge er ein del av guvernement Dir'iyyah, som igjen ligg i Riyadh-provinsen.

Al-Uyayna ligg eit smalt, tørt elveleie kalla Wadi Hanifa, som held fram sørover gjennom Dir'iyyah og Riyadh. Området der Uyayna ligg var heimlandet til Musaylima, som hevda å vere ein profet etter Muhammed døydde i 632, og leia stamma si, Banu Hanifa, mot den muslimske erobringa av området. Slaget ved Yamama mellom  Musaylima og den muslimske generalen Khalid ibn al-Walid skjedde i nærleiken og ein gravplass for dei falne, muslimske krigarane ligg nær landsbyen.

Kjelder
Denne artikkelen bygger på «'Uyayna» frå ,  den 26. mai 2016. 
 oppgav desse kjeldene: 
 Rashid, S.A., «al-Uyayna», Encyclopedia of islam Al-Riyadh, Issue 14193, 4. mai 2007  (arabisk)
 

Busetnader i Riyadh-provinsen
Thadig

Thadig (arabisk ثادق) er ein by i Nejd i Saudi-Arabia. Byen ligg kring 150 km nord for Riyadh. Han vart grunnlagd på 1600-talet.

Kjelder
Denne artikkelen bygger på «Thadig» frå ,  den 26. mai 2016. 
 oppgav desse kjeldene:

Busetnader i Riyadh-provinsen
Layla i Saudi-Arabia

Layla (arabisk لیلى) er ein by sentralt i Saudi-Arabia. Han er hovudbyen i Al-Aflaj-oasen i Riyadh-regionen, kring 330 km sør for hovudstaden, Riyadh. Ein trur at byen er kalla opp etter Layla av Bani 'Amir, ei kvinne frå 600-talet frå den lokale stamma Bani 'Amir, som vart udøydeleggjort i diktet av kjærasten Qays ibn Al-Mulawwah. Romansen mellom Qays og Layla er kanskje den mest kjende i arabisk litteratur, og vart omtalt av den persiske diktaren Nizami i Layla wal Majnun («Layla og galningen»). Fleire stammer har styrt byen over to tusen år, mellom anna Kaab ibn 'Amir, så 'Uqayl ibn 'Amir. Folketalet i byen og dei omliggande landsbyane og grendene er nesten 76 000, hovudsakleg beduinar frå Dawasir-stamma. Layla ligg ved sidan av ein innsjø med same namn.

Kjelder
Denne artikkelen bygger på «Layla (town)» frå ,  den 26. mai 2016. 
 oppgav desse kjeldene:

Busetnader i Riyadh-provinsen
Hotat Bani Tamim

Hotat Bani Tamim (arabisk حوطة بني تميم) er ein by i Saudi-Arabia, nær Riyadh. Han har kring 40 000 innbyggjarar. Hotat Bani Tamim ligg 160 km sør for Riyadh.

Kjelder
Denne artikkelen bygger på «Hotat Bani Tamim» frå ,  den 26. mai 2016. 
 oppgav desse kjeldene:

Busetnader i Riyadh-provinsen
Dawadmi

Dawadmi eller Ad Dawadimi (arabisk محافظة الدوادمي) er ein by i Riyadh-provinsen i Saudi-Arabia. I folketeljinga i 2004 hadde byen 53 071 innbyggjarar.

Han ligg i høgda av Najd, det sentrale området i Saudi-Arabia, kring 200 km vest for Riyadh. 

I april 2003 vart Dawadmi lufthamn innvigd av kronprinsen av Saudi-Arabia. Kong Abdulaziz-palasset er eit landemerke i byen.

Kjelder 
Denne artikkelen bygger på «Dawadmi» frå ,  den 26. mai 2016. 
 oppgav desse kjeldene:

Busetnader i Riyadh-provinsen
Al-Muzahmiyya

Al-Muzahmiyya arabisk المزاحمية) er ein liten by i Riyadh-provinsen i Saudi-Arabia. Han ligg kring 59 km med bil sørvest for Riyadh langs den viktige Riyadh-Mekka-vegen.I folketeljinga i 2004 hadde byen eit folketal på 24 224. Han ligg i den vide dalen Wadi Al-Batin, og vart grunnlagd på 1500-talet som ein koloni av små sjølvstendige gardar og eigedomar, som seinare voks saman til ein landsby.

Kjelder
Denne artikkelen bygger på «Al-Muzahmiyya» frå ,  den 26. mai 2016. 
 oppgav desse kjeldene:

Busetnader i Riyadh-provinsen
Al Bir

Al Bir (arabis البير) er ein landsby i Saudi-Arabia og Al-Mehmal-området (i dag kalla Thadig). Landsbyen ligg kring 120 km nord for hovudstaden Riyadh.

Al Bir vart grunnlagd i 1606, då Al-Duwasir-stamma flytta til området.

Kjelder
Denne artikkelen bygger på «Al Bir» frå ,  den 26. mai 2016. 
 

Busetnader i Riyadh-provinsen
Busetnader grunnlagde i 1606
Al Zulfi

Az Zulfi (òg skrive Zulfi, Zulfy, Al Zulfi eller Az Zilfi) er ein by i Riyadh-provinsen sentralt i Saudi-Arabia, kring 260 kilometer nordvest for Riyadh. Fjellkjeda Al-Yamama/Tuwaiq byrjar i ørkenen nord for Al Zulfi.

Az Zulfi ligg aust i Al-Qassim-provinsen og i hjartet av den historiske regionen Najd. Han ligg kring 70 km frå Buraydah.

Kjelder
Denne artikkelen bygger på «Al Zulfi» frå ,  den 26. mai 2016. 
 oppgav desse kjeldene:

Busetnader i Riyadh-provinsen
Al-Ghat

Al-Ghat (arabisk الغاط') eller Elghat  er ein liten by i Riyadh-provinsen i Saudi-Arabia. Han ligg 252 km med bil nordvest for Riyadh.I folketeljinga i 2004 hadde byen eit folketal på 6 960.

Kjelder
Denne artikkelen bygger på «Al-Ghat» frå ,  den 26. mai 2016. 
 oppgav desse kjeldene:

Busetnader i Riyadh-provinsen
Duba i Saudi-Arabia

Duba (arabisk ضبا) er ein liten by ved den nordlege kysten av Raudehavet i provinsen Tabuk i Saudi-Arabia. Dei lokale innbyggjarane kallar han Perla ved Raudehavet. Innbyggjartalet er kring 22 000.

Historie
Dei første kjeldene som nemner Duba er frå 1203. Salmadalen og Kafafahdalen var alt kjend fleire hundreår før. 

Den gamle grekaren Ptolemaios nemnde ei handelsrute som gjekk frå Kafafah til Lihyan (dagens Al-`Ula). Sjeik Abdulghani Al Nabulsi skreiv om Duba i 1790, då han reiste til Mekka for hajj.

Historisk har Duba vore ein del av Madian og byen er nemnt i gamle islamske skrifter. I følgje Koranen slo profeten Moussa seg ned i Madian (regionen byrjar frå Jordanelva og strekkjr seg til byen Duba) der profeten Shoaib tok i mot han. 

Dei osmanske tyrkarane bygde festningsverk i byen for å verne ruta frå Egypt til Arabia.

Etter den saudiarabiske erobringa av byen i 1933, bygde kong Abdulaziz borga si her same året.

Geografi
Duba ligg nordvest i Saudi-Arabia på kysten av Raudehavet langs den egyptiske vegen for hajj, kring 300 km frå grensa til Egypt, Jordan og Israel. Duba omfattar tre dalar, Dahkan i nord, Salma og Kafafah i sør. Han ligg 800 km from Jidda / Mekka via kysthovudvegen som passerer gjennom den store hamne- og industribyen Yanbu.

Duba er ein hamneby og ferje og skip vert operert her for Egypt og Jordan. Ein kan nå hamnebyane Hurghada og Safaga i Egypt på tre timar med ferje. Byben ligg strategisk til ved innløpet til Akababukta som endar ved Eilat (Israel) og Aqaba (Jordan).

Klima
Köppen-Geiger sitt klimaklassifiseringssystem klassifiserer klimaet her som varmt ørkenklima (BWh).

Kjelder
Denne artikkelen bygger på «Duba» frå ,  den 26. mai 2016. 
 oppgav desse kjeldene:

Bakgrunnsstoff
Offisiell nettstad

Busetnader i provinsen Tabuk
Haql

Haql er ein by nordvest i Saudi-Arabia nær den inste delen av Akababukta, nær Aqaba på den andre sida av grensa til Jordan. Ein kan sjå kysten av Egypt, Israel og Jordan frå Haql.

Haql har ikkje ei hamn som vert nytta til skipsfart i Raudehavet, og den relativt vesle saudiarabiske folkesetnaden driv ikkje med avsalting av vatn. På grunn av dette er korallreva i området i flott stand og rikt på dyre- og planteliv. Kysten av Raudehavet og Akababukta er òg naturskjønn med utsyn til fjella på Sinaihalvøya på andre sida av Akababukta. Skipsfart er avgrensa til oljetankarar som fører olje for Jordan og cruiseskip for turistar frå Sharm el-Sheikh (Egypt) og Aqaba (Jordan). Han ligg 5 km frå grensa til Jordan. Staden har blitt ein attraktiv stad for dykkarar.

Kjelder
Denne artikkelen bygger på «Haql» frå ,  den 26. mai 2016. 
 

Kystbusetnader i Saudi-Arabia
Busetnader i provinsen Tabuk
Dykkestader i Saudi-Arabia
Raudehavet